ՀՕՄի Արեւմտեան շրջանը 1984էն ի վեր գործեց ստիպողական պարագաներու մէջ, նորանոր օրակարգերը եւ անոնց պարտադրած հրամայականները երբ անակնկալօրէն խուժեցին մեր իրականութեան մէջ ՀՕՄական հայուհին չտագնապեցաւ երբեք աշխատանքի տարողութենէն եւ չյուսահատեցաւ լեռնացող կարիքներուն դիմաց, ընդհակառակն Արցախէն հնչող ազատագրական պայքարի շաչիւններուն, Լենինականի երկրաշարժի քանդումներուն եւ հայրենիքէն ղօղանջող անկախութեան զանգերուն ՀՕՄը անվառան արձագանգեց՝ կազմակերպելով դէպի հայրենիք օժանդակութեան հսկայական գործը՝ հասնելով իր եղբայրներուն եւ քոյրերուն: